Շախմատային աշխարհը նոր չեմպիոն ունի: Հնդկական Չեննայ քաղաքում ժամանակից շուտ ավարտվեց Անանդ-Կառլսեն մրցամարտը, որում 6,5-3,5 հաշվով հաղթեց հավակնորդը՝ նորվեգացի Մագնուս Կառլսենը: Վերջինս 10 տուրում 3 հաղթանակ տարավ՝ արդեն նախկին չեմպիոնին չզիջելով ոչ մի անգամ: Այսպիսով՝ 2007-ից չեմպիոնի կոչումը կրող հնդիկ Վիշվանաթան Անանդը գալիք տարի կհամալրի այն հավակնորդների ցանկը, որոնք կպայքարեն Կառլսենին ձեռնոց նետելու համար: